钦定古今图书集成/明伦汇编/官常典/第489卷 > 鱼俱罗
## 钦定古今图书集成/明伦汇编/官常典/第489卷 > 鱼俱罗

按《隋书》本传：“俱罗，冯翊下邽人也。身长八尺，膂力绝
人，声气雄壮，言闻数百步。弱冠为亲卫，累迁大都督。
从晋王广平陈，以功拜开府，赐物一千五百段。未几，
沈元𢙓、高智慧等作乱江南，杨素以俱罗壮勇，请与
同行。每战有功，加上开府高唐县公，拜叠州总管。以
母忧去职，还至扶风，会杨素率兵将出灵州道击突”
厥，路逢俱罗，大悦，遂奏与同行。及遇贼，俱罗与数骑
奔击，瞋目大呼，所当皆披靡，出左入右，往返若飞。以
功进位柱国，拜丰州总管。初，突厥数入境为寇，俱罗
辄擒斩之，自是突厥畏惧屏迹，不敢畜牧于塞上。初，
炀帝在藩，俱罗弟赞以左右从，累迁大都督。及帝嗣
位，拜车骑将军。赞性凶暴，虐其部下，令左右炙肉，遇
不中意，以签刺瞎其眼；有温酒不适者，立断其舌。帝
以赞藩邸之旧，不忍加诛，谓近臣曰：“弟既如此，兄亦
可知。”因召俱罗谴责之，出赞于狱，令自为计。赞至家，
饮药而死。帝恐俱罗不自安，虑生边患，转为安州刺
史。岁馀，迁赵郡太守。后因朝集，至东都，与将军梁伯
隐有旧，数相往来。又从郡多将杂物以贡献，帝不受，
因遗权贵。御史劾俱罗以郡将交通内臣，帝大怒，与
伯隐俱坐除名。未几，越嶲飞山蛮作乱，侵掠郡境，诏
俱罗白衣领将，并率蜀郡都尉段锺葵讨平之。大业
九年，重征高丽，以俱罗为碣石道军将。及还，江南，刘
元进作乱，诏《俱罗》将兵向会稽诸郡逐捕之。于时百
姓思乱，从盗如市。俱罗击贼帅朱燮、管崇等，战无不
捷。然贼势浸盛，败而复聚。俱罗度“贼非岁月可平，诸
子并在京、洛，又见天下渐乱，终恐道路隔绝。”于时东
都饥馑，谷食踊贵，俱罗遣家仆将船米至东都粜之，
益市财货，潜迎诸子。朝廷微知之，恐其有异志，发使
案验。使者至，前后察问，不得其罪。帝复令大理司直
梁敬真就锁将诣东都。俱罗相表异人，目有重瞳，阴
为帝之所忌。敬真希旨，奏俱罗师徒败衄，于是斩东
都市，家口籍没。